Timbalan Presiden Pas:
Nampaknya agenda untuk terus-menerus mengaitkan PAS dengan Umno terus berlaku.
Hari ini, Sarawak Report berbohong kononnya pimpinan tertinggi PAS menerima RM90 juta daripada Perdana Menteri Datuk Seri Najib Razak.
Tidak pasti apa matlamat fitnah laporan Sarawak Report ini selain hendak menggaitkan PAS dengan Umno.
Apapun, PAS akan mengambil tindakan undang-undang ke atas laporan tersebut yang mempunyai niat jahat dan mencemar nama baik parti dan dasar Islam yang menjadi teras kepada perjuangan PAS.
PAS ingin menegaskan bahawa berita tersebut adalah palsu dan berniat jahat.
Tindakan memfitnah PAS ini menjejaskan dengan teruk kepercayaan orang ramai kepada semua laporan mereka selama ini.
Selaras dengan sabda Rasulullah SAW bermaksud, "Sesungguhnya fitnah itu sedang tidur, Allah melaknat sesiapa yang mengejutkannya", saya menggesa agar orang ramai agar menjauhi fitnah dan elak menyebarkan sebarang berita yang berbentuk fitnah, terutamanya laporan Sarawak Report terbaru ini.
TUAN IBRAHIM TUAN MAN
Timbalan Presiden PAS
5 Zulkaedah 1437 / 8 Ogos 2016 - HARAKAHDAILY 8/8/2016